armvectores/hy_wikipedia_2023 huggingface dataset:
Ուրախ Ռոջեր

Ուրախ Ռոջեր (անգլ.՝ Jolly Roger), ծովահենական սև դրոշ, որի վրա սովորաբար պատկերված են մարդկային գանգ և ոսկորներ։ Այս դրոշը օգտագործվել է ծովահենների կողմից XVII—XVIII դարերում։ Ծովահենների միասնական դրոշ գոյություն չի ունենցել։ Սակայն XIX—XXI դարերում հենց գանգով և խաչված ոսկորներով դրոշն է ամենաշատը ասոցացվում ծովահենների հետ։


== Ծովահենների դրոշներ ==
Առաջին ծովահեններից մեկը, ով կիրառել է «Ուրախ Ռոջերը», եղել է Էմանուել Վայնը։ Նրա դրոշի վրա եղել է նաև ավազե ժամացույց, որը նշանակում էր, որ «ձեր ժամանակը լրանում է»։ Սթիդ Բոնեթը օգտագործել է դրոշի մոդիֆիկացված տարբերակը։ Նրա տարբերակում եղել է մեկ ոսկոր, իսկ գանգի աջ և ձախ մասերում պատկերված են եղել սիրտ և սուր։


== Անվան ծագումնաբանություն ==
Տարբերակներից մեկի համաձայն, «Ուրախ Ռոջերը» առաջացել է ֆրանսերեն «Joyeux Rouge» (վառ կարմիր) բառից։ Այն եղել է կարմիր գույնի, որը խորհրդանշել է պատերազմի գույնը։ Կապերները և կորսարները պարտավոր էին բարձրացնել դրոշները, երբ ցանկանում էին զգուշացնել առևտրական նավերին՝ հանձնվելու վերաբերյալ։ Եթե նավը կամովին չէր հանձնվում, նրանք բարձրացնում էին կարմիր դրոշը։ Ավելի ուշ անգլիացիները «Rouge» բառին տվեցին իրենց համար ավելի ընդունելի «Roger» բառի, իսկ «Joyeux»՝ «Jolly»-ի, այսինքն «ուրախ»։
Կա դրոշի ծագման մեկ այլ տարբերակ ևս։ Ժանտախտի, խոլերայի կամ մահացու այլ հիվանդությունների համաճարակի ժամանակ, նավերի վրա բարձրացնում էին հատուկ դրոշներ, որոնց վրա պատկերված էր սև ֆոնի վրա երկու խաչված գծեր։ Դա նշան էր այլ նավերի համար, որպեսզի զգուշանան նավին մոտենալուց։ Այս հնարքը հաճախ կիրառվել է ծովահենների կողմից՝ խուսափելու բրիտանական ռազմական նավերի հարձակումներից։ Ժամանակի ընթացքում սպիտակ գծերը փոխարինվեցին սպիտակ ոսկորներով։
«Ուրախ Ռոջերի» առաջացման երրորդ տարբերակը կապված է թամիլ ծովահենների հետ։ Նրանք բնակվել են Հնդկական և Խաղաղ օվկիանոսներում և իրենց անվանել են «Ալի ռաջա»՝ ծովի տիրակալներ։ Այս տարբերակը նույնպես համահունչ է անգլիական «Jolly Roger» տարբերակի հետ։
Չորրորդ տարբերակը նշում է, որ ծովահենների դրոշը իր անվանումը ստացել է «Old Roger» բառակապակցությունից, որը եղել է սատանայի անվանումներից մեկը։ Հետագայում «Old» կարող էր վերափոխվել «Jolly»-ի։
Հինգերորդ տարբերակի համաձայն, անվանումը առաջացել է Սիցիլիայի թագավոր Ռոժեր II-ի անունից (1095- 1154), ով հաղթանակներ է տարել ծովում և ցամաքում։ Ռոժեր II-ի դրոշի վրա՝ կարմիր ֆոնին պատկերված է եղել խաչված երկու ոսկորներ։
Տարբեր ծովահեններ ունեցել են իրենց դրոշները, այդուհանդերձ ծովահենները հաճախ բարձրացրել են այն երկրների դրոշները, որոնք հավանություն են տվել ծովահենների գործողություններին կամ որը տվյալ պահին ավելի նպատակահարմար է եղել կիրառել։ Այսպես, հարձակվելով իսպանական նավերի վրա, նրանք հաճախ բրիատանական կամ հոլանդական դրոշներ են կիրառել։


== Օրինակներ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Весёлый Роджер — история морского разбоя
Флаги пиратов на сайте "Контрабандист" Archived 2016-04-05 at the Wayback Machine.
Սարգիս Տիրանյան

Սարգիս Տիրանյան (փետրվարի 17, 1859(1859-02-17), Կոստանդնուպոլիս, Օսմանյան կայսրություն - հունվարի 20, 1938(1938-01-20), Փարիզ), հայ գեղանկարիչ։


== Կենսագրություն ==
1870 թվականին նկարչություն է սովորել ֆրանսիացի նկարիչ Էմիլ Գիյեմի մոտ, ապա մեկնել է Փարիզ, որտեղ սովորել է Ժերոմի արվեստանոցում։ Ուսանել է նաև տեղի գեղարվեստի ազգային դպրոցում։ Ցուցադրվել է 1892 թվականից։ Մասնակցել է Փարիզի Սալոններին։ Գործերից են՝ «Չերքեզների պարը», «Մոխրաման» (ծաղրանկար), «Լեռը…նաւուն վրայ…»։ Աշխատանքներից գտնվում են Հայաստանի ազգային պատկերասրահում։


== Մատենագրություն ==
Onnig Avedissian, Peintres et sculpteurs Armeniens.Le Caire, 1959.


== Ծանոթագրություններ ==
Ժակո Վան Դորմալ

Ժակո Վան Դորմալ (հոլ.՝ Jaco Van Dormael, փետրվարի 9, 1957(1957-02-09)[…], Իքսել, Բրյուսել, Բելգիա), բելգիացի կինոռեժիսոր և սցենարիստ։ Հայտնի է հատկապես նրա Պարոն ոչ ոք ֆիլմը։


== Կենսագրություն ==
Սովորել է Բրյուսելի Թատրոնի և կինոյի ուսումնարանում։ Այդ ընթացքում նրա նկարահանած կարճամետրաժ Maedeli la brèche (1981 թ․) ֆիլմը արժանացել է ուսանողական Օսկար մրցանակի։ Առաջին լիամետրաժ ֆիլմը՝ «Հերոս Տոտոն» (Toto le héros,  1991 թ․) Կաննի կինոփառատոնում ստացել է Ոսկե տեսախցիկ մրցանակը։ Ֆիլմի գլխավոր հերոսը, ով ինքն իրեն Տոտո է անվանում, վերհիշում է իր կյանքի իրական ու մտացածին պատմությունները։ Նա համարում է, որ ապրել է ոչ իր ճակատագրով, այլ ուրիշի, քանի որ որպես ծծկեր երեխա նրան փոխել են ոմն Ալֆրեդ Կանտի, ով դրանով տիրացել է իր կյանքին։


=== Պարոն ոչ ոքը ===

Վան Դորմալին առավել միջազգային ճանաչում է բերել նրա երրորդ լիամետրաժ և առաջին անգլալեզու ֆիլմը՝ Պարոն ոչ ոքը։ Վան Դորմալը ֆիլմի սցենարը գրել է մոտավորապես 6 տարվա ընթացքում, իսկ նկարահանումը տևել է ևս 4 տարի։ Ֆիլմի բյուջեն 37 միլիոն ԱՄՆ դոլար էր։ Նկարահանումները արվել են Կանադայում, Բելգիայում և Գերմանիայում։
Այս գիտաֆանտաստիկ ֆիլմը 2092 թվականին մոլորակի վերջին մահկանացուի մասին է, ով վերհիշում է իր կյանքը՝ փոխկապակցված, բայց իրարամերժ պատմություններով։ Այդ հակասական պատմությունների միջով երիտասարդ Նեմոն փնտրում է իր մանկության սիրուն՝ Աննային։ Ֆիլմը կյանքի դժվար ընտրությունների և ճակատրագրական պատահականությունների մասին է և նրա առանցքային միտքն այն է, որ ցանկացած ուղում հայտնվելիս կյանքը նույնքան իմաստալից է։


== Ֆիլմագրություն ==
Maedeli la brèche (1980) (կարճամետրաժ)
Stade 81 (1981) (կարճամետրաժ)
L'Imitateur (1982) (կարճամետրաժ)
Sortie de secours (1983) (կարճամետրաժ)
È pericoloso sporgersi (1984) (կարճամետրաժ)
De Boot (1985) (կարճամետրաժ)
Toto le héros (1991)
Lumière et compagnie (1995)
Le Huitième Jour (1996)
Պարոն ոչ ոք (2009)
Le Tout Nouveau Testament (2015)


== Ծանոթագրություններ ==


== Արտաքին հղում ==
Ժակո Վան Դորմալը IMDb կայքում
Սամվել Սիանոսյան

Սամվել Սերգեյի Սիանոսյան (մարտի 3, 1969(1969-03-03), Երևան, Հայկական ԽՍՀ, ԽՍՀՄ), հայ օդաչու, Արցախյան ազատամարտի մասնակից, ՀՀ բանակի փոխգնդապետ։


== Ուսում ==
1987-1989 թվականներին սովորել է Բալաշովի (Սարատովի մարզ, Ռուսաստան) բարձրագույն ավիացիայի ռազմական օդաչուական ուսումնարանում։ Ավարտել է ՌԴ Յու. Գագարինի անվան ռազմաօդային ակադեմիան (2000)։ 1992 թվականից ծառայում է ՀՀ բանակում։
1992-1994 թվականներին Մի-8 և Մի-24 ուղղաթիռների անձնակազմերում (հրամանատար) մասնակցել է ՀՀ սահմանների պաշտպանությանը։ Ընդհանուր մարտական թռիչքաժամը կազմել է 1100 ժամ։


== Պարգևներ ==
Պարգևատրվել է Մարտական ծառայության մեդալով։


== Ծանոթագրություններ ==
Ռաֆայել Ղազարյան

Ռաֆայել Ավետիսի Ղազարյան (1924, հունվարի 26, Արմավիր (ՌԴ Կրասնոդարի երկրամաս) - 2007, նոյեմբերի 3, Երևան), հայ ռադիոֆիզիկոս։ Տեխնիկական գիտությունների դոկտոր (1975), պրոֆեսոր (1978), ՀՀ ԳԱԱ ակադեմիկոս (1996, թղթակից անդամ՝ 1986 թվականից)։ Ղարաբաղ կոմիտեի անդամ (1988-1990)։


== Կենսագրություն ==
Ռաֆայել Ղազարյանը ծնվել է ՌԴ Կրասնոդարի երկրամասի Արմավիր քաղաքում Արևմտյան Հայաստանից գաղթած ընտանիքում։ 1941-1943 թվականներին սովորել է Կրասնոդարի մանկավարժական ինստիտուտի ֆիզիկամաթեմատիկական ֆակուլտետում, ապա մեկնել ռազմաճակատ։ 1946-1951 թվականներին սովորել է Մոսկվայի կապի էլեկտրատեխնիկական ինստիտուտում։ Ինստիտուտն ավարտելուց հետո եկել է Երևան, մասնակցել Սփյուռքի համար կառուցվող ռադիոհաղորդիչ կայանի մոնտաժման աշխատանքներին։ 1953-1956 թվականներին սովորել է Մոսկվայի կապի էլեկտրատեխնիկական ինստիտուտի ասպիրանտուրայում, որն ավարտել է՝ պաշտպանելով թեկնածուական ատենախոսություն։
1957 թվականին տեղափոխվել է Երևան։ 1958 թվականին կազմակերպել և մինչև 1969 թվականը ղեկավարել է ԵՊՀ ռադիոֆիզիկայի և էլեկտրոնիկայի ամբիոնը, 1963-1990 թվականներին՝ ՀՀ ԳԱԱ Ֆիզիկական հետազոտությունների ինստիտուտի քվանտային էլեկտրոնիկայի՝ իր հիմնադրած բաժնի, 1975-1990 թվականներին՝ միաժամանակ ՀՊՃՀ ռադիոկապի ամբիոնի վարիչ։
1988-1990 թվականներին եղել է «Ղարաբաղ» կոմիտեի անդամ։ 1989 թվականի հունվարին ձերբակալվել և մինչև հունիս պահվել է Մոսկվայի Բուտիրյան բանտում։
1990 թվականի փետրվար-հուլիսին եղել է ՀՀ ԳԽ փոխնախագահ, 1990-1995 թվականներին՝ ՀՀ ԳԽ կրթության, գիտության, լեզվի և մշակույթի մշտական հանձնաժողովի նախագահ, 1991 թվականից՝ ՀՀ ԳԱԱ «Մաշտոց» ճարտարագիտական կենտրոնի հիմնադիր-տնօրեն։


== Գիտական գործունեություն ==
Հետազոտությունների բնագավառներն են՝ կիրառական ինֆորմատիկայի տեսությունը, լազերային տեխնիկան՝ լույսի մոդուլում, դետեկտումը, մոդաների սելեկցիան, մթնոլորտային լազերային կապը։
Ռաֆայել Ղազարյանի ղեկավարությամբ ստեղծվել և շահագործման է հանձնվել (1969) Երևան-Բյուրական լազերային բազմակապուղի հեռախոսագիծը, որն առաջիններից էր աշխարհում։
Աշխատակիցների հետ ուսումնասիրել է մթնոլորտում լուսային ալիքների տարածման և լազերային կապի արդյունավետության բարձրացման հարցերը։
Հեղինակ է ուսումնական ձեռնարկների։


== Պարգևներ ==
Հայրենական պատերազմի շքանշան և մեդալներ
ԼՂՀ «Մխիթար Գոշ» շքանշանով (ԼՂ անկախության երկարամյա պայքարի համար)


== Երկեր ==
Ռադիոտեխնիկական ոչ գծային և պարամետրական շղթաների տեսություն, Ե., 1987։
Հաշվետու եմ..., Ե., 2003։
Гетеродинный прием и его применение, "Итоги науки. Радиотехника", т. 33, М., 1984;
Оптические системы передачи информации по атмосферному каналу, М., 1985 (համահեղինակ).


== Ծանոթագրություններ ==


== Արտաքին հղումներ ==

Ռաֆայել Ղազարյանի ռեզյումեն Հայաստանի Գիտությունների Ազգային ակադեմիայի կայքում։
Ռաֆայել Ղազարյանին նվիրված հաղորդում «Ակունք» ռադիոհաղորդաշարում (աուդիո-ֆայլ)։ 
[1] [2] 2 մասից բաղկացած հարցազրույց Ռաֆայել Ղազարյանի հետ «Ակունք» ռադիոհաղորդաշարում (աուդիո-ֆայլ), որտեղ նա պատմում է Արցախյան շարժման մասին։
Ռաֆայել Ղազարյանը Ժիրայր Սեֆիյանի դատավարության մասին (վիդեո youtube–ում)։
Ճարտարագիտական կենտրոն «Մաշտոց»։
Ժոան Ժորդան

Ժոան Ժորդան (իսպ.՝ Joan Jordán, հուլիսի 6, 1994(1994-07-06), Ռեժենկոս, Բաշ Էմպորդա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Էսպանյոլ ===
Պրոֆեսիոնալ ֆուտբոլիստի կարիերան Ժորդանը սկսել է Էսպանյոլում։ 2014 թվականի օգոստոսի 21-ին նա 5 տարվա պայմանագիր կնքեց ակումբի հետ՝ տեղափոխվելով Էսպանյոլի առաջին թիմ։ Իր պրոֆեսիոնալ դեբյուտը նշեց 2014 թվականի օգոստոսի 30-ին՝ փոխարինման մտնելով Սևիլյայի դեմ խաղում։ Առաջին հանդիպումը թիմի մեկնարկային կազմում անցկացրեց 2015 թվականի հունվարի 10-ին՝ Ռեալ Մադրիդի դեմ խաղում։ Իր առաջին գոլը պրոֆեսիոնալ կարիերայում խփեց 2016 թվականի հունվարի 10-ին՝ Էյբարի դեմ խաղում։ Էսպանյոլի կազմում Ժորդանը անցկացրեց 17 հանդիպում՝ դառնալով 1 գոլի հեղինակ։
2016 թվականի հուլիսի 26-ին Ժորդանը 1 տարվա վարձավճարով միացավ Ռեալ Վալյադոլիդին։ Իր դեբյուտը ակումբի կազմում նշեց օգոստոսի 28-ին՝ Ռայո Վալեկանոյի դեմ խաղում։ Առաջին հանդիպումը թիմի ավագի թևկապով անցկացրեց հոկտեմբերի 16-ին՝ Խիմնաստիկ Տառագոնայի դեմ խաղում։ Իր առաջին գոլը խփեց նոյեմբերի 5-ին`Սևիլյա B-ի դեմ խաղում։ 2017 թվականի հունվարի 13-ին իսպանացին խփեց Կադիսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Վալյադոլիդի կազմում Ժորդանը անցկացրեց 37 հանդիպում՝ դառնալով 3 գոլի և 3 գոլային փոխանցման հեղինակ։


=== Էյբար ===
2017 թվականի հուլիսի 13-ին Ժորդանը 3 տարվա պայմանագիր կնքեց Էյբարի հետ։ Իր դեբյուտը նշեց օգոստոսի 21-ին՝ թիմի մեկնարկային կազմում խաղադաշտ դուրս գալով Մալագայի դեմ խաղում։ Օգոստոսի 27-ին իսպանացին հեռացվեց խաղադաշտից Ատլետիկ Բիլբաոյի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Իր առաջին գոլը խփեց նոյեմբերի 5-ին՝ Ռեալ Սոսիեդադի դեմ խաղում։ Դեկտեմբերի 16-ին նա գոլի և գոլային փոխանցման հեղինակ դարձավ Վալենսիայի դեմ խաղում՝ օգնելով Էյբարին հաղթել 2-1 հաշվով։ Իր առաջին մրցաշրջանում Ժորդանը անցկացրեց 35 հանդիպում առաջնությունում՝ դառնալով 6 գոլի և 4 գոլային փոխանցման հեղինակ։
2018 թվականի նոյեմբերի 4-ին Ժորդանը գոլի և գոլային փոխանցման հեղինակ դարձավ Դեպորտիվո Ալավեսի դեմ խաղում՝ 2-1 հաշվով հաղթանակ պարգևելով Էյբարին։ 2019 թվականի հունվարի 26-ին՝ Լեգանեսի դեմ խաղում իսպանացին կրկին դարձավ գոլի և գոլային փոխանցման հեղինակ, իսկ հանդիպումն ավարտվեց 2-2 հաշվով։ Ապրիլի 14-ին նա տուգանային հարվածով գրավեց Ռեալ Սոսիեդադի դարպասը հանդիպման 85-րդ րոպեին՝ փրկելով իր թիմին պարտությունից։ Էյբարի կազմում Ժորդանը անցկացրեց 75 հանդիպում՝ դառնալով 10 գոլի և 8 գոլային փոխանցման հեղինակ։


=== Սևիլյա ===
2019 թվականի հունիսի 27-ին Ժորդանը 4 տարվա պայմանագիր կնքեց Սևիլյայի հետ։ Ակումբը նրա համար վճարեց 14 միլիոն եվրո։ Իր դեբյուտը նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 20-ի դրությամբ


== Ծանոթագրություններ ==


== Արտաքին հղումներ ==
Ժորդանը transfermarkt-ում
Ժորդանը soccerbase.com-ում
Ժորդանը WhoScored.com կայքում
Ժորդանը Սևիլյայի պաշտոնական կայքում
1711

1711 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1711 թվականն է, 
XVIII դարի 11-րդ տարին։


== Դեպքեր ==


== Ծնունդներ ==


== Մահեր ==
1711 թ. մահացել է Իսրայել Օրին։
Նոլինսկի շրջան

Նոլինսկի շրջան (ռուս.՝ Нолинский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Նոլինսկ։


== Աշխարհագրություն ==
Շրջանի տարածքի մակերեսը կազմում է 2140 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23149 մարդ։ Բնակչության խտությունը կազմում էր 10,82 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ալեսանդրո Նիվոլա

Ալեսանդրո Նիվոլա (անգլ.՝  Alessandro Nivola, հունիսի 28, 1972(1972-06-28), Բոստոն, ԱՄՆ), ամերիկյան թատրոնի, կինոյի և հեռուստատեսության դերասան։


== Կենսագրություն ==
Ալեսանդրոն ծնվել է Բոստոնում, Մասսաչուսեթսի նահանգում` 1972 թվականի հունիսի 28-ին։ Ապագա դերասանի հայրը հայտնի քաղաքագետ Պեդրո Սալվատորե Նիվոլան է, պապը` քանդակագործ Կոնստանտինո Նիվոլան։ Բացի իտալական արմատներից Ալեսանդրոն ունի նաև գերմանական և հրեական արմատներ։
Նիվոլա ավարտել է Էկսետերի Ֆիլիպս ակադեմիան և ունի Եյլի համալսարանի դիպլոմ։


== Կարիերա ==
Դեռ համալսարանը չավարտած` Ալեսանդրոն արդեն ելույթ էր ունենում թատերական բեմերում։ Քոլեջից հետո Նիվոլան իր կարիերան սկսել է Բրոդվեյում` «Մի ամիս գյուղում» բեմադրության մեջ Հելեն Միրեն հերոսուհու երիտասարդ սիրեցյալի դերը տանելով։ 1996 թվականին Սանդրոն հայտնվեց NBC հեռուստաալիքի մինի-սերիալում` նկարահանված Դանիելա Սթիլի «Մատանի» գրքի հիման վրա։ Նույն տարում Նիվոլան դեր է ստանում «Առանց դեմքի» մարտաֆիլմում, որտեղ նա տարել է Նիկոլաս Քեյջի կերպարի փոքր եղբոր` շիզոֆրենիկ խելացնորի դերը։
2002 թվականին Ալեսանդրո Նիվոլան դառնում է Gap ընկերության դեմքը։
Նիվոլայի կարիերան ֆիլմերում աստիճանաբար է զարգացել, առանց կտրուկ թռիչքների ու վայրէջքների։ Չնայած մի շարք հետաքրքիր ու տեսանելի ֆիլմերի, նրան իրական ճանաչում բերեց «Գոլ» սպորտային դրամայում սկանդալային ֆուտբոլիստ Գեվին Հարիսոնի կերպարը։ 2007 թվականին դերասանը «Գրասենյակ» մինի-սերիալում ստանում է գլխավոր դերերից մեկը, որը ստացել է Ոսկե գլոբուս մրցանակ որպես Հեռուստատեսային լավագույն մինի-սերիալ։ 2008 թվականին Ալեսանդրոն բժիշկ Փոլ Ֆոլկների դերում նկարահանվել է «Աչքը» սարսափ ֆիլմում(հոնկոնգյան համանուն ֆիլմի ձևափոխված տարբերակը), որտեղ իր գործընկերուհին դարձավ Ջեսիկա Ալբան։ 2009 թվականին խաղացել է մեծ հռչակ ձեռք բերած Աննա Ֆոնտեն կենսագրական դրամայում, որը Կոկո Շանելի կյանքի մասին է` Օդրի Տոտուի մասնակցությամբ։
Վերջին տարիներին գրեթե ամեն տարի դերասանի մասնակցությամբ դուրս է գալիս 1-2 ֆիլմ։


== Անձնական կյանք ==
2003 թվականի հունվարի 3-ից ամուսնացած է հայտնի բրիտանացի դերասանուհի Էմիլի Մորտիմերի հետ։ Զույգը 2 երեխա ունի (աղջիկ և տղա)։


== Մրցանակներ և անվանակարգումներ ==
2002- Անկախ հոգի մրցանակի անվանակարգում(երկրորդ պլանի լավագույն տղամարդկային դերը տանելու համար)-«Լորել Կանյոն»


== Ծանոթագրություններ ==


== Արտաքին հղումներ ==
Alessandro Nivola Biography
Alessandro Nivola
Ալեսանդրո Նիվոլան  ԿինոՊոիսկ կայքում
Ալեսանդրո Նիվոլա — Magneto Archived 2016-03-05 at the Wayback Machine.
Capel In
Երեքշաբթի

Երեքշաբթի՝ շաբաթվա երկրորդ օրը արևմտյան երկրների մեծամասնությունում և երրորդ օրը ըստ Հուդա-Քրիստոնեական օրացույցի։


== Ծագումնաբանություն ==

Հայերենով (Երեքշաբթի), վրացերենով (სამშაბათი — սամշաբաթի), բաշկիրերենով (шишәмбе - շիշամբե), տաջիկերենով (сешанбе-սեշամբե) և թաթարերեն (сишәмбе-սիշամբե) բառացի նշանակում է երեք օր շաբաթից։
Հին Հռոմում անվանումը նվիրված էր Մարսին (ֆր.՝ Mardi, իտալերեն՝ Martedì), հյուսիսգերմանական ցեղերի մոտ իր պատիվ Տյուրի (նորվ.՝ Tysdag), ինչը անդրադարձել է հռոմեական և գերմանական լեզուների վրա։
Լատիներենով երեքշաբթին կոչում են dies Martis («Մարսի օր») և համարվում է հունարեն ἡμέρα Ἄρεως (Արեսի օր) թարգմանությունը։ Շաբաթվա յոթ օրերի ասոցացումը յոթ դասական մոլորակների հետ հավանաբար գալիս է հելլենական ժամանակաշրջանից։ 1-ին և 3-րդ դարերին Հռոմեական կայսրությունում ութօրյա աշխատանքային շաբաթը փոխարինվեց յոթօրյային։
Անգլերենով երեքշաբթի բառը գալիս է հին անգլերեն Tiwesdæg բառից։ Այն գալիս է հին գերմաներենից, որը թարգմանվել է լատիներենից և Մարսի փոխարեն գրվել է գերմանական աստծու` Teiwaz (հին անգլերենով Tiw) անունը։ Այսպիսով երեքշաբթին բառացի նշանակում է  «Տյուրի օր»։
Հնդկաստանի դասական լեզուներում երեքշաբթի օրվան ասում են Անգարակա («այն ունի կարմիր գույն») և նվիրված է պատերազմի աստված Մանգալին և կարմիր մոլորակ Մարսին։
«Երեքշաբթի», ճապոներենում բառացի թարգմանվում է «կրակի օր» (火曜日):


== Ծանոթագրություններ ==
A Dal

A Dal (Երգը), Հունգարիայի ազգային ընտրության գործընթացն է Եվրատեսիլ երգի մրցույթի համար։ Այն գործում է սկսած 2012 թվականից։
Մրցույթի նպատակն է ընտրել Հունգարիայի ներկայացուցչին և երգը Եվրատեսիլ երգի մրցույթի համար։ Երգը ընտրվում է հունգարացի հանրության կողմից, մի շարք հատուկ շոուներից հետո։ Վերջնական հաղթողը ընտրվում է քվեարկության 2 փուլերի արդյունքում. Առաջին փուլի ընթացքում 4 լավագույն երգերը ընտրում է ժյուրին կամ հեռուստադիտողը, իսկ երկրորդ փուլում 4 լավագույն երգերից հեռուստադիտողի կամ ժյուրիի 100% քվեարկության արդյունքում ընտրվում է հաղթող երգը։
Հունգարիայում այս ընտրական գործընթացը սկսել են օգտագործել 2012 թվականից։ Առաջին մրցույթի հաղթողը եղել է Compact Disco խումբը իր «Sound of Our Hearts» երգով։


== Հաղթողներ ==


== Տես նաև ==
Հունգարիան Եվրատեսիլ երգի մրցույթում
Օտրադնոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՕտրադնոեՕտրադնոե (ուկրաիներեն՝ Відрадне, Ղրիմի թաթարերեն՝ Mağaraç), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։
2012 թվականի տվյալներով Օտրադնոե քաղաքատիպ ավանում բնակվում էր 673 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վահանաշեն

Վահանաշեն, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բոզուլ

Բոզուլ (ֆր.՝ Bozouls), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 2772 մարդ, բնակչության խտությունը` 39.78 մարդ/կմ²։ Բնակավայրը զբաղեցնում է 69.69 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 145 կմ հյուսիս-արևելք, Ռոդեզ քաղաքից` 18 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1657 աշխատունակ (15-64 տարեկան) բնակիչ, որոնցից ակտիվ էին 1327-ը, իսկ ոչ ակտիվները` 330։ Ակտիվության ցուցանիշը կազմում է 80,1 %։ 1327 աշխատունակ մարդկանցից աշխատել է 1261 անձ (660 տղամարդ և 601 կին)։ Գործազուրկ են եղել 66 անձ (29 տղամարդ և 37 կին)։ 330 անաշխատունակներից 118-ը եղել են աշակերտներ կամ ուսանողներ, 131-ը` թոշակառուներ, իսկ 81-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լև Զիլբեր

Լև Ալեքսանդրովիչ Զիլբեր (մարտի 15 (27), 1894, Պսկով, Ռուսական կայսրություն - նոյեմբերի 10, 1966(1966-11-10), Մոսկվա, ԽՍՀՄ)՝ սովետական մանրէաբան, վիրուսոլոգ և իմունոլոգ, ՍՍՀՄ ԲԳԱ ակադեմիկոս (1945 թ.)։ Զբաղվել է քաղցկեղի առաջացման վիրուսային տեսության մշակման ն հիմնավորման հարցերով։ Արժանացել է ՍՍՀՄ պետական մրցանակի (1946 թ., 1967 թ., հետմահու)։


== Ծանոթագրություններ ==
Կալեդերե

Անվան այլ կիրառումների համար տե՛ս՝ Կալեդերե (այլ կիրառումներ)Կալեդերե, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բասովկա (գյուղ, Գորոդոկի շրջան)

Անվան այլ կիրառումների համար տե՛ս՝ ԲասովկաԲասովկա (ուկրաիներեն՝ Басівка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Բասովկա գյուղում բնակվում էր 171 մարդ։ Բնակավայրը զբաղեցնում է 1115 կմ² տարածք։ Բնակչության խտությունը կազմում էր 153,36 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրիանովկա (գյուղ, Մուչկապսկի շրջան)

Անվան այլ կիրառումների համար տե՛ս՝ ԱնդրիանովկաԱնդրիանովկա (ռուս.՝ Андриановка), գյուղ Ռուսաստանի Տամբովի մարզի Մուչկապսկի շրջանի կազմում։
Բնակչությունը վերջին գրանցված տվյալներով կազմում էր 517 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևի Սորու Չինարկա

Սևի Սորու Չինարկա (ֆր.՝ Sevi-Sorru-Cinarca), կանտոն Ֆրանսիայի Հարավային Կորսիկայի գավառում։ Կանտոնն ամբողջությամբ գտնվում է Այաչչո շրջանում։ Այն ձևավորվել է 2015 թվականին։ Սևի Սորու Չինարկա կանտոնը դեպարտամենտի ամենախտաբնակն ու ամենամեծ տարածք ունեցողն է։
Համայնքի INSEE կոդ՝ 2A10։


== Պատմություն ==
2013 թվականի մայիսի 17-ի օրենքով Հարավային Կորսիկա դեպարտամենտում 2014 թվականի փետրվարի 14-ից կանտոնների թիվը պակասեց 22-ից մինչև 11։ Նոր տարածքային բաժանումն ուժի մեջ մտավ 2015 թվականի ընտրություններից հետո։


== Կանտոնի կոմունաներ ==
Կանտոնի կազմի մեջ են մտնում 33 կոմունաներ, որից գլխավորը Կարժեզն է։ 


== Ծանոթագրություններ ==


== Տես նաև ==
Ֆրանսիայի շրջանների ցանկ
Մոտոր Սիթի Քրուզ

«Մոտոր Սիթի Քրուզ» (անգլ.՝ Motor City Cruise), ամերիկյան պրոֆեսիոնալ բասկետբոլային ակումբ, որը տեղակայված է Միչիգան նահանգի Դետրոյթ քաղաքում և հանդես գալիս NBA Ջի լիգայի խաղաղօվկիանոսյան դիվիզիայում։ Տնային հանդիպումները թիմն անցկացնում է «Ուեյն Սթեյթ արենա» կոչվող մարզապալատում։ Հիմնադրվել է 2006 թվականին։
Հանդիսանում է Բասկետբոլի ազգային ասոցիացիայի «Դետրոյթ Փիստոնսի» կրտսեր ակումբը (ֆերմա ակումբ)։


== Ծանոթագրություններ ==


== Արտաքին հղումներ ==
www.nba.com/dleague/bakersfield/ Պաշտոնական կայք
Something I Need

"Something I Need", ամերիկյան փոփ ռոք խմբի՝ OneRepublic-ի երրորդ տաղավարային ձայնասկավառակի սինգլներից մեկը։ Այն ներկայացվել է որպես չորրորդ սինգլ 2013 թվականի օգոստոսի 25-ին։ Երգը գրել են Ռայան Թեդերը և Բենի Բլանկոն։
Ավստրալիայում երգը գրավել է վեցերորդ հորիզոնականը և 3× պլատինե հավաստագիր, իսկ Նոր Զելանդիայում այն չորրորդն է եղել՝ ստանալով ոսկե հավաստագիր։ Օգտագործվել է որպես երաժշտություն Mr. Peabody & Sherman-ի համար։


== Չարթային ներկայացումը ==
Ավստրալիական չարթերում երգը վեցերորդն էր, որտեղ այն երեք անգամ պլատինե հավաստագիր ստացավ, և այն չորրորդն էր Նոր Զելանդիայում, որտեղ էլ հավաստագիրը ոսկի էր։


== Տեսահոլովակ ==
Երգի տեսահոլովակը ներկայացվեց 2013 թվականի հոկտեմբերի 7-ին։ Տեսահոլովակի ռեժիսորը Քեմերոն Դադին է։ Այստեղ մի մարդ պարբերաբար հարձակումների է ենթարկվում շան կողմից, ինչը նրան խանգարում է հանդիպել իր սիրած աղջկան։


== Աջակից անձնակազմ ==
ՁայնագրումՁայնագրվել է Black Rock Studio-ում, Սանտորինի, Հունաստան
Լրացուցիչ ձայնագրությունները կատարվել են Lotzah Matzah Studios-ում՝ Նյու Յորք, Patriot Studios-ում՝ Դենվեր, Downtown Studios-ում՝ Նյու Յորք և Audiophile Studios-ում՝ Նոր Օռլեան, Լուիզիանա
Միքսվել է MixStar Studios-ում՝ Վիրջինիա
Ամբողջացվել է Sterling Sound-ում՝ Նյու ՅորքՍտեղծագործական խումբՌայան Թեդեր, երաժիշտ, պրոդյուսեր
Բենի Բլանկո, երաժիշտ, պրոդյուսեր, բեք վոկալ
Սերբան Գհենեա, երաժիշտ
Ջոն Հանես, մասնագիտացված է միքս կատարելու մեջ
Ֆիլ Սիֆորդ, միքս կատարող օգնական
Սմիթ Կարլսոն, ինժեներ
Քրիս Սկլաֆանի, բեք վոկալ
Սքոթ Յարմովսկի, ինժեների օգնական, բեք վոկալ
OneRepublic, բեք վոկալ
Դենիլ Էդինբուրգ Ուիլսոն, բեք վոկալ
Մարգարեթ Անե Դևիս, բեք վոկալ
Թոնի Սքիդմոր, բեք վոկալ
Ջերմոն Ուիլսոն, բեք վոկալ
Քրիս Գերինգեր
Ուիլ Քուինել


== Բեն Հեյնաուի տարբերակ ==
2014 թվականին Բեն Հեյնաուն՝ Իքս ֆակտոր-ի հաղթողը, ներկայացրեց "Something I Need" երգի նոր տարբերակը՝ որպես հաղթողի սինգլ։ Երգը ձայնագրվել է Մեծ Բրիտանիայում դեկտեմբերի 14-ին։ "Something I Need"-ը ներկայացվեց ամերիկացի երգիչ-երաժիշտ Ջոն Ռայանի կողմից, ով աշխատել է One Direction խմբի հետ։ Երգից ստացված ողջ հասույթը գնալու է երեխաների օգնության ֆոնդին։


=== Կենդանի կատարումներ ===
2014 թվականի դեկտեմբերի 14-ին Հեյնաուն «Իքս Ֆակտոր» նախագծի եզրափակչում ներկայացրեց այս երգը։ Եզրափակչում երգը կատարում էր նաև Ֆլոր Էսթը։


=== Երգացանկ ===


=== Ստեղծագործական անձնակազմը ===
Ռայան Թեդեր, երգի հեղինակ
Բենի Բլանկո, երգի հեղինակ
Ջոն Ռայան, կիթառ ստեղնաշարահար, պրոդյուսեր, ծրագրավորող
DIVA Singers, երգչախումբ
Էշ Հոուս, միքսի կատարող
Մեթ Բրինդ
Մեթ Բարթրամ, ձայնագրում
Ռոնան Ֆելան, ինժեների օգնական
Իզոբել Գրիֆիթս, պայմանագիր կնքողը
Դիք Բեթհեմ


=== Ձայնագրման պատմություն ===


== Ծանոթագրություններ ==
Աստերոիդների ցանկ (297301-297400)

Աստերոիդների ցանկ (297201-297300)  • Աստերոիդների ցանկ  • Աստերոիդների ցանկ (297401-297500)
 Աստերոիդների ցանկ (297201-297300)  • Աստերոիդների ցանկ  • Աստերոիդների ցանկ (297401-297500)
Բասովո (գյուղ, Զոլոչևի շրջան)

Անվան այլ կիրառումների համար տե՛ս՝ Բասովո (այլ կիրառումներ)Բասովո (ուկրաիներեն՝ Басове), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1760 թվականին։
2001 թվականի տվյալներով Բասովո գյուղում բնակվում էր 211 մարդ։ Բնակավայրը զբաղեցնում է 1071 կմ² տարածք։ Բնակչության խտությունը կազմում էր 197,01 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալլոն (Ծովափնյա Շարանտի գավառ)

Բալլոն (ֆր.՝ Ballon), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Էգրեֆյոյ դ՛Օնի կանտոնի կազմի մեջ։ 
Համայնքի INSEE կոդ՝ 17032։


== Բնակչություն ==
Համայնքի բնակչությունը 2010 թվականին կազմում էր 740 մարդ։


== Տնտեսություն ==
2010 թվականի տվյալներով 480 աշխատունակ տարիքի մարդկանցից (15-64 տարեկան) 377-ը տնտեսապես ակտիվ էին, 103-ը անգործունակ (ակտիվության ցուցանիշը 78.5 %, 1999 թվականին եղել է՝ 69.9 %)։ 377 աշխատունակ բնակիչներից 330-ը աշխատում էին (183 տղամարդ և 147 կին), անաշխատանք էին 47-ը (23 տղամարդ և 24 կին)։ 103 անգործունակ մարդկանցից 26-ը աշակերտներ կամ ուսանողներ են, 44-ը թոշակառու, 33-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Բալլոն (ֆր.)
Բրե Սեն Քրիստոֆ

Բրե Սեն Քրիստոֆ (ֆր.՝ Bray-Saint-Christophe), համայնք Ֆրանսիայի Պիկարդիա մարզի Էնա գավառում։ Մտնում է Ռիբմոն համայնքի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդ՝ 02117։


== Բնակչություն ==
Համայնքի բնակչությունը 2010 թվականին կազմում էր 80 մարդ։


== Տնտեսություն ==
2010 թվականի տվյալներով 56 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 19-ը անգործունակ (ակտիվության ցուցանիշը՝ 65,6 %, 1999 թվականին եղել է 71,2 %)։ 37 աշխատունակ բնակիչներից 33 -ը աշխատում էին (17 տղամարդ և 16 կին), անաշխատանք էին 4-ը։
19 անգործունակ մարդկանցից 3-ը աշակերտներ կամ ուսանողներ են, 5-ը թոշակառու, 11-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Բրե Սեն Քրիստոֆ (ֆր.)
Անու Տալի

Անի Տալի (էստ․՝ Anu Tali, հունիսի 18, 1972(1972-06-18), Տալլին, Էստոնական ԽՍՀ, ԽՍՀՄ), էստոնացի դիրիժոր։


== Կենսագրություն ==
Ավարտել է Տալլինի երաժշտական դպրոցի դաշնամուրի բաժինը։ 1995 թվականից դիրիժորություն է ուսանել Սիբելիուս ակադեմիայում Յորմա Պանուլայի մոտ, ապա սովորել է Էստոնիայի երաժշտության և թատրոնի ակադեմիայում (այդ թվում Ռոման Մատսովի մոտ), և վերջապես 1998-2000 թվականներին ավարտել է իր երաժշտական կրթությունը Սանկտ Պետերբուրգի կոնսերվատորիայում Իլյա Մուսինի և Լեոնիդ Կորչմարի ղեկավարությամբ։
1997 թվականին Տալին հիմնադրել է Էստոնա-ֆիննական սիմֆոնիկ երաժշտական նվագախումբը (էստ․՝ Eesti-Soome Sümfooniaorkester), որը հետագայում ընդլայնվել է՝ ընդհանուր 15 երկրներից երաժիշտներ հրավիրելով և անվանափոխվելով Հյուսիսային սիմֆոնիկ նվագախումբ։ Խումբն ամեն տարի հինգ համերգ է տալիս և մինչև այժմ ձայնագրել է երկու սկավառակ, որոնցից առաջինը 2002 թվականին իր մեջ ներառել է Վելմո Տորմիսի «Օվկիանոս» և «Կարապի թռիչքը» նվագախմբային շարանվագների առաջնելույթները։ Երկրորդ  ալբոմը ներառել է Յան Սիբելիուսի, Սերգեյ Ռախմանինովի, Էրկի Սվեն Տյույուրի երաժշտական ստեղծագործությունները։ Նվագախմբի տնօրենը դիրիժորի երկվորյակ քույր Կադրի Տալին է։
2004 թվականին արժանացել է Մշակույթի երիտասարդ գործչի էստոնական մրցանակին։


== Ծանոթագրություններ ==


== Արտաքին հղումներ ==
Anu Tali, «Ich halte mich ganz einfach daran, worin ich gut bin»: Интервью // «Der neue Merker: Oper und Ballet in Wien und aller Welt», 2007, № 10. (գերմ.)
Dirigent igatseb koju nagu laps: Интервью // Postimees, 13.02.2009. (էստոներեն)
HarrisonParrott agency biography of Anu Tali
Տյուզի

Տյուզի (ֆր.՝ Tuzie), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 146 մարդ, բնակչության խտությունը` 60.08 մարդ/կմ²։ Բնակավայրը զբաղեցնում է 2.43 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 37 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 101 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 31։ Ակտիվության ցուցանիշը կազմում է 69,3 %։ 70 աշխատունակ մարդկանցից աշխատել է 64 անձ (32 տղամարդ և 32 կին)։ Գործազուրկ են եղել 6 անձ (3 տղամարդ և 3 կին)։ 31 անաշխատունակներից 3-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մալի Բուզատ

Մալի Բուզատ (ռուս.՝ Малый Бузат, բաշկիրերեն՝ Кесе Буҙат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեննա

Լեննա (իտալ․՝ Lenna), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 659 մարդ (2008 թվականի տվյալներով)։ Բնակչության խտությունը 51 մարդ/կմ²։ Տարածքը՝ 13 կմ²։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է համարվում սուրբ Լուցիա Սիրակուզեցին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դուվալի

Դուվալի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հակառեֆորմացիա

Հակառեֆորմացիա (լատ.՝ Contrareformatio), եկեղեցական-քաղաքական շարժում Եվրոպայում 16-րդ դարի կես (Տրիդենտի եկեղեցական ժողով (1545–1563 թթ.))-17-րդ դարում (Երեսնամյա պատերազմի ավարտ, 1648 թ.), որն ուղղված էր Ռեֆորմացիայի դեմ և որի նպատակն էր վերականգնել եվրոպական մի շարք երկրներում կաթոլիկության խարխլված դիրքերը։ Շարժումը գլխավորել է պապականությունը։ Հակառեֆորմացիայի պայքարի միջոցներն էին ինկվիզիցիան, վանական միաբանությունները (օրինակ՝ ճիզվիտները), հռոմեական կուրիան (պապական հիմնարկները)։ Հակառեֆորմացիան դաժանորեն հալածել է ազատամտության որևէ արտահայտություն։
Շնորհիվ Հակառեֆորմացիայի ընթացքում իրականացված բարեփոխումների, կաթոլիկ եկեղեցին դարձավ ավելի համախմբված պապի գլխավորության ներքո, հիմնադրվեցին նոր վանական միաբանություններ, որոնք դարձան նոր տիպի կրոնականության օրինակներ, արգելվեց ինդուլգենցիաների վաճառքը, ստեղծվեցին կաթոլիկ հոգևոր վարժարաններ, միասնականացվեց կաթոլիկ պատարագի անցկացման ծեսը և այլն։ Կաթոլիկ եկեղեցու կոնսոլիդացումը և վերականգնումը թույլ տվեց ուժեղացնել մի շարք երկրներում, մասնավորապես՝ Ֆրանսայում և Լեհաստանում նրա դիրքերը։
Օցանո Մոնֆերատո

Օցանո Մոնֆերատո  (իտալերեն՝ Ozzano Monferrato) , կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1538 մարդ (2008)։ Բնակչության խտությունը՝ 101 մարդ/կմ²։ Տարածքը կազմում է 15 կմ²։ Փոստային ինդեքս՝ 15039։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զաքյան

Զաքյան, հայկական ազգանուն։


== Հայտնի կրողներ ==
Սիմոն Զաքյան (Զաքիյան) (1899-1942), խորհրդային բանակի գնդապետ, դիվիզիայի հրամանատար։ ԽՄԿԿ անդամ 1920 թվականից
Իրինա Զաքյան (ծնվ. 1965), հայ օպերային երգչուհի, սոպարնո։ Հայաստանի կոմպոզիտորների և երաժշտագետների միության անդամ։ ՀՀ վաստակավոր արտիստ (2017 թ.)
Ռոման Զաքյան (ծնվ. 1936), հայ լրագրող, ֆոտոլրագրող, ֆոտոթղթակից, լուսանկարիչ։ ԽՍՀՄ ժուռնալիստենրի միության անդամ (1960), Հայաստանի ժուռնալիստների միության անդամ


== Ծանոթագրություններ ==
Շտայր

Շտայր (գերմ.՝ Steyr), հնամյա քաղաք Ավստրիայում, Վերին Ավստրիա դաշնային հողում։ Քաղաքը գտնվում է Էնս գետի՝ Շտայր գետակը թափվելու վայրում։


== Պատմություն ==
Շտայրի մասին առաջին հիշատակումը վերաբերում է 980 թվականին։ Այդ ժամանակ քաղաքի և Էնսի հովտի տիրակալները Տրաունգաու տոհմն էր։ 1056 թվականին Օտակար I Տրանգաուն դարձավ Կարանտանյան մարկի մարկկոմս, որը շուտով քաղաքի ղեկավար արքայատոհմի անունով, անվանակոչվեց Շտիրիա։ Շտիրիան Շտայրի հետ միասին անցավ ավստրիական Բաբենբերգ դուքսերի տիրապետության տակ, իսկ 1278 թվականից սկսած՝ Գաբսբուրգների։ Ալբրեխտ I-ը 1287 թվականին Շտայրին քաղաքային իրավունք շնորհեց։ 1379 թվականին գաբսբուրգյան հողերի բաժանումից հետո Շտայրն անցավ արքայատոհմի ավստրիական գծին, ինչը բերեց նրա և Շտիրիայի առանձնացմանը և Ավստրիական դքսության կազմի մեջ մտնելուն (ավելի ուշ՝ Վերին Ավստրիա արքայական հողեր)։ 1525 թվականին քաղաք ժամանեց Մարտին Լյութերը, որից հետո Շտայրը դարձավ ավստրիական հողերում Բարեփոխությունների կենտրոն։ XVI դարում քաղաքը Երեսնամյա պատերազմի հետևանքով մեծ ավերածությունների ենթարկվեց։ 1805 թվականին այստեղ տեղակայվեց Նապոլեոնի բանակը։
1934 թվականին՝ Ավստրիայի քաղաքացիական պատերազմի ընթացքում, Շտայրը դարձավ սոցիալ-դեմոկրատների և քրիստոնյա սոցիալիստների կուսակցությունների դաժան բախման վայր։ Նրանց հակամարտությունը հանգեցրեց նացիստների՝ իշխանություն գալուն և հեշտացրեց Ավստրիայի հետագա անշլյուսը 1938 թվականին։ Երկրորդ համաշխարհային պատերազմի ընթացքում Շտայրում կար զինամթերքի և ռազմական տեխնիկայի արտադրության մի քանի գործարան։ Դա բերեց նրան, որ քաղաքը կրկին ավերածությունների և կրակոցների ենթարկվեց։ 1945 թվականի մայիսի Շտայրում տեղի ունեցավ Կարմիր բանակի արևելյան հատվածների և ԱՄՆ-ի բանակի 761-րդ տանկային գումարտակի միավորումների հանդիպումը։ 1945 թվականից մինչև 1955 թվականը քաղաքը գտնվում էր օկուպացիաում, և, ինչպես Բեռլինը, բաժանված էր երկու մասի՝ խորհրդային և ամերիկյան։ Սահմանն անցնում էր Էնս գետով։ 1955 թվականին Ավստրիան հայտարարվեց չեզոք երկիր և օկուպացիոն զորքերը լքեցին Շտայրը։
Տարբեր ժամանակներում քաղաքում ապրել են Ֆրանց Շուբերտը, Անտոն Բրունքերը։ Սովորել է Ադոլֆ Հիտլերը։ 2002 թվականին քաղաքը մեծ ավերվածությունների է ենթարկվել ջրհեղեղից, սակայն ներկայումս վերականգնողական աշխատանքներն արդեն ավարտվել են։


== Քույր քաղաքներ ==
Շտայրի քույր քաղաքներն են.

 Պաղեստին, Բեթղեհեմ
 Ավստրիա, Այզեներց
 ԱՄՆ, Քեթերինգ
 Գերմանիա, Պլաուեն
 Իտալիա, Սան Բենեդետո դել Տրոնտո


== Ծանոթագրություններ ==


== Արտաքին հղումներ ==

Շտայր քաղաքի պաշտոնական կայքը
Ուղիղ միացում Շտայրի գլխավոր հրապարակից
http://www.e-steyr.com Շտայրի նորությունները, գիշերային կյանքը, հասարակությունը, սպորտը և մշակույթը
Բանիա (Բլագոևգրադի մարզ)

Բանիա (բուլղար․՝ Баня), գյուղ Բուլղարիայի հարավ-արևմուտքում՝ Բլագոևգրադի մարզի Ռազլոգի համայնքում։
Քաղաքը գտնվում է ծովի մակարդակից 1012 մետր բարձրության վրա։ Ըստ 2010 թվականի Բուլղարիայում անցկացված մարդահամարի տվյալների, գյուղի բնակչությունը կազմում է 2976 մարդ։
Փոստային ինդեքս՝ 2778:


== Ծանոթագրություններ ==
Սև հայելի (հեռուստասերիալ)

«Սև հայելի» (անգլ.՝ Black Mirror), բրիտանական գիտաֆանտաստիկ հեռուստասերիալ-անթոլոգիա, ստեղծված Չարլի Բրուկերի կողմից։ Սերիաներն իրար հետ կապված չեն ոչ սյուժեով, ոչ դերասաններով, ոչ ժամանակի ու տեղի պատմություններով։ Բրուկերի խոսքերով, բոլոր սյուժեներն միավորում է միայն երգիծանքն այն կյանքի մասին, որով այսօր ապրում է ժամանակակից հասարակությունը։ Տարանցիկ թեման է` տեղեկատվական տեխնոլոգիաների ազդեցությունը մարդկային հարաբերությունների վրա։ 
Առաջին եթերաշրջանի պրեմիերան կայացել է 2011 թվականի դեկտեմբերի 4-ին Channel 4 հեռուստաալիքով, երկրորդ  եթերաշրջանի ցուցադրությունը կայացել է 2013 թվականի փետրվարի 11-ին։ 2014 թվականի դեկտեմբերի 16-ին եթեր է հեռարձակվել հատուկ Սուրբ Ծննդյան սերիան։ 2015 թվականի սեպտեմբերին Նեթֆլիքս ընկերությունը պատվիրեց 6 սերիայից բաղկացած երրորդ եթերաշրջանի ստեղծումը, որոնց ցուցադրությունը տեղի է ունեցել 2016 թվականի հոկտեմբերի 21-ին։ Չորրորդ եթերաշրջանի ցուցադրությունը, կազմված 6 սերիայից, տեղի է ունեցել 2017 թվականի դեկտեմբերի 29-ին։ Հինգերորդ եթերաշրջանի պրեմիերան տեղի է ունեցել 2019 թվականի հունիսի 5-ին։


== Սերիաներ ==


== Ծանոթագրություններ ==


== Արտաքին հղումներ ==
Սերիալի պաշտոնական կայքէջ Archived 2017-11-23 at the Wayback Machine. (անգլ.)
«Black mirror: Сharlie Brooker interview»։ Channel4.com (անգլերեն)։ փետրվարի 11, 2013։ Արխիվացված օրիգինալից 2013-03-16-ին։ Վերցված է 2013-03-12
Լարդիրագո

Լարդիրագո (իտալերեն՝ Lardirago), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 1248 մարդ, բնակչության խտությունը կազմում է 250 մարդ/կմ²։ Զբաղեցնում է՝ 5 կմ² տարածք։ Հեռախոսի կոդ՝ 27016։ Փոստային ինդեքս՝ 0382։
Լարդիրագոն սահմանակից է Բորնասկո, Սելանովա, Մարզանո, Ռոնկարո, Սանտ Ալեսիո կոն Վիալոնե համայնքներին։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Տվյալներ ==
Բնակչության աճ


== Տվյալներ ==
Հեռախոսահամար - 0382 944559
Էլեկտրոնայն փոստ - info@comune.lardirago.pv.it
Պաշտոնական կայք - http://www.comune.lardirago.pv.it/


== Արտաքին հղումներ ==
Պաշտոնական կայք (իտալ.)
Վիճակագրություն ազգաիյն ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հեռուստատեսային վերահաղորդում

Հեռուստատեսային վերահաղորդում, հեռուստատեսային հաղորդումների ապահովման համար նախատեսված միջոցառումների համալիր։ Հիմնական բաղադրիչներն են հեռուստատեսային կայանները և դրանք միացնող կապի գծերը, ներառյալ հեռուստատեսային անցուղիները, ռադիոռելեային կապի գծերը և տիեզերական կապի համակարգը։ Տիեզերական կապն իրագործվում է «Մոլնիա» արբանյակի և «Օրբիտա» ընդունիչ կայանների (դրանցից մեկը գտնվում է Երևանի մոտակայքում) միջոցով։ Այդ միջոցառումների շնորհիվ մեր երկրի բնակելի տարածության 3/4-ը կարող է ընդունել հեռուստատեսային հաղորդումներ։ Տեղական հաղորդումներից բացի իրագործվում է միջքաղաքային գծերով ստացվող ծրագրերի վերահաղորդումը։
Պարտեզում քայլող կինը (նկար, Վան Գոգ)

Պարտեզում քայլող կինը, Վան Գոգի կտավներից, նկարվել է 1887 թվականին։ Ինչպես վերնագիրը հուշում է, այն պատկերում է պարտեզում քայլող կնոջ։ Կանաչն ամենուր է, և նկարի հետևի ֆոնին երևում են բազմաթիվ ծառեր։


== Պատմություն ==
1886 թվականին Վան Գոգն ընդմիշտ թողնում է Նիդերլանդները` հեռանալով Փարիզ։ Նրա եղբայր Թեոն, որ արվեստի հաջողակ գործակալ էր Փարիզում, օգնում է Վան Գոգին և ծանոթացնում ժամանակակից արվեստի ներկայացուցիչների հետ։ Երկու տարվա ընթացքում, 1886-1888 թվականներին, Վան Գոգը հայտնի է դառնում որպես փորձառու, մտագոհ և դյուրագրգիռ արվեստագետ։
1886 թվականի ընթացքում Վան Գոգը ներկայացվում է իմպրեսիոնիզմի ներկայացուցիչներ Էդգար Դեգային, Կլոդ Մոնեին, Պիեռ-Օգյուստ Ռենուարին, Ժորժ Սյորային և Պոլ Սինյակին։
1887 թվականին Վան Գոգը կարևոր կապեր է ստեղծում մի շարք արվեստագետների հետ, որի հետ նա ընկերանում է և նկարներ է փոխանակում։ Նրանց թվում են Լուիս Էյնքուիտինը, Էմիլ Բեռնարը, Լյուսիեն Պիսարոն և Պոլ Սինյակը։ Փարիզում ծանոթանալով իմպրեսիոնիզմին և պուանտիլիզմին` Վան Գոգն սկսում է փորձեր անել դրանց մեթոդներով։
Վան Գոգն օգտագործում է նաև լրացուցիչ գույներ` թույլ տալով ստեղծել ուժեղ հակադրություններ, որոնք համադրվելիս հարստացնում են միմյանց։


== Ծանոթագրություններ ==
Վիչնաշի

Վիչնաշի (վրաց.՝ ვიჩნაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ։


== Ծանոթագրություններ ==
Հնդկա-չինական հարաբերություններ

Հնդկա-չինական հարաբերություններ, երկկողմանի դիվանագիտական հարաբերություններ Չինաստանի Ժողովրդական Հանրապետության և Հնդկաստանի միջև։ Պետական սահամնի ձգվածությունը երկրների միջև կազմում է 3380 կմ։ 2013 թվականին երկու երկրների առևտրաշրջանառությունը կազմում է 65,5 մլրդ դոլար։


== Ակնարկ ==

Հնդկաստանը և Չինաստանը հարաբերություններ են պահում ավելի քան 2000 տարի։ Ժամանակակից հարաբերությունները սահմանվել են 1950 թվականին, երբ Հնդկաստանը դարձել է առաջին երկրներից մեկը, որը հրաժարվել է Չինաստանի հանրապետության հետ հարաբերություններից և Չինաստանի Ժողովրդական Հանրապետությանը ճանաչել Մայրցամաքային Չինաստանի օրինական կառավարություն։ Չինաստանը և Հնդկաստանը երկու առավել խտաբնակ երկրներն են, ինչպես նաև աշխարհում տիրապետում են ամենաարագ զարգացող տնտեսություններով։ Ստացված տնտեսական աճն ազդեցություն է թողել Հնդկաստանի և Չինաստանի վրա, որի արդյունքում աճել է նրանց երկկողմանի հարաբերությունների նշանակալիությունը։ Չնայած Հնդկաստանի տպավորիչ տնտեսական աճին, այն Չինաստանից զարգացմամբ ետ է մնում։
Չինաստանը և Հնդկաստանն աշխարհում ամենահին քաղաքակրթություններից են և գոյատևում են միասին հազարամյակների ընթացքում։ Չինաստանի և Հնդկաստանի միջև տնտեսական և մշակութային կապերը ծագում են հնագույն ժամանակներից։ Մետաքսի ճանապարհը ոչ միայն ծառայել է Չինաստանի և Հնդկաստանի միջև հիմնական առևտրային երթուղային, այլ նաև համարվում է Հնդկաստանից Արևելյան Ասիա բուդդիզմի տարածման հիմնական ճանապարհներից մեկը։ 19-րդ դարում Չինաստանի տարածքում տեղի են ունեցել մի քանի ափիոնային պատերազմներ, այն ժամանակ Բրիտանական Հնդկաստանը եղել է Բրիտանական կայսրության մի մասը և Ցին դինաստիայի դեմ պատերազմում աջակցել է բրիտանացիներին։ Երկրորդ համաշխարհային պատերազմի ժամանակ Հնդկաստանը և Չինաստանն իրենց ներդրումն են ունեցել Ճապոնական կայսրության փլուզման մեջ։


== Ծանոթագրություններ ==


== Գրականություն ==


== Արտաքին հղումներ ==
India’s Response to a Rising China: Economic and Strategic Challenges and Opportunities, Q&A with Harsh V. Pant (August 2011)
China’s Response to a Rising India, Q&A with M. Taylor Fravel (October 2011)
The India-China Relationship:What we need to know?, January 2006
Strategic Asia 2011-12: Asia Responds to Its Rising Powers - China and India, edited by Ashley J. Tellis, Travis Tanner, and Jessica Keough (National Bureau of Asian Research, 2011)
Maritime Interactions between China and India: Coastal India and the Ascendancy of Chinese Maritime Power in the Indian Ocean
Maritime Southeast Asia Between South Asia and China to the Sixteenth Century
Ախալիշենդաղ

Ախալիշենդաղ, լեռ Թուրքիայի Արդահանի մարզում, Կարսի սարահարթում։ Բարձրությունը 2818 մ։ Ախաշեն գյուղից հյուսիս-արևելք։


== Ծանոթագրություններ ==
Սիդավա

Սիդավա (ուկրաիներեն՝ Сідава), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Սիդավա գյուղում բնակվում էր 413 մարդ։ Բնակավայրը զբաղեցնում է 1277 կմ² տարածք։ Բնակչության խտությունը կազմում էր 323,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծելաթի

Ծելաթի (վրաց.՝ წელათი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 43 մարդ։


== Ծանոթագրություններ ==
Մանուկն ու ջուրը

«Մանուկն ու ջուրը», Հովհաննես Թումանյանի բանաստեղծություններից, որի գրության ստույգ թվականը հայտնի չէ։ Չի պահպանվել նաև ինքնագիրը։


== Ստեղծման պատմություն ==
«Մանուկն ու ջուրը» ստեղծագործության ակունքը միջնադարյան ժողովրդական երգ է։ Այն հրատարկվել է մի շարք ժողովածուներում՝ Գամառ Քաթիպա «Ազգային երգարան», Մ․ Միանսարյանց, «Քնար հայկական», Կ․ Կոստանյանց, «Նոր ժողովածու» և այլն։
Հավանորեն Թումանյանն օգտագործել է «Նոր ժողովածուի» տարբերակը։ Սրա 32 տողից ընտրել է առաջին 15-ը, ժողովրդական երգի միջին հայերենը վերածել գրական լեզվի, փոխել մեկ տող և մի քանի բառ, դուրս թողել հաճախ կրկնվող «Հա՜յ» ձայնարկությունը, միջնադարյան  երգում  երիտասարդ  իմաստով  օգտագործված «մանուկ»  բառին տվել ժամանակակից իմաստը, դրանով հիմնովին փոխել բանաստեղծության բնույթը։
«Մանուկն ու ջուրը» բանաստեղծությունն առաջին անգամ տպագրվել է 1911 թվականին Հասկեր ամսագրի № 1 համարում 20-րդ էջում, այնուհետև՝ 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 164-րդ էջում։
Արտատպվում է Հասկեր ամսագրից։
Այս ժողովրդական երգը մշակել է նաև  XVLL  դարի բանաստեղծ Երեմիա Չելեպի Քյոմյուրճյանը։


== Ծանոթագրություններ ==
Լանդուզի լա Վիլ

Լանդուզի Լա Վիլ (ֆր.՝ Landouzy-la-Ville), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02405:


== Բնակչություն ==
2010 թվականի տվյալներով՝ համայնքի բնակչությունը կազմում է 526 մարդ։ 


== Տնտեսություն ==
2010 թվականին համայնքի 335 աշխատունակ (15-64 տարեկան) բնակիչներից 229-ը տնտեսապես ակտիվ էին, 106-ը՝ ոչ ակտիվ (ակտիվության ցուցանիշը կազմել է 68,4%, 1999 թվականին եղել է 64,0%)։ 229 տնտեսապես ակտիվ բնակիչներից աշխատում էին 198-ը (114 տղամարդ և 84 կին), գործազուրկ էին 31 մարդ (19 տղամարդ և 12 կին)։ 106 տնտեսապես ոչ ակտիվ բնակիչներից 31-ը եղել են աշակերտներ կամ ուսանողներ, 37-ը՝ թոշակառուներ, 38-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լանդուզի լա Վիլ (ֆր.)
Արալբաևո (գյուղ, Զիլաիրսկի շրջան)

Արալբաևո (ռուս.՝ Аралбаево, բաշկիրերեն՝ Аралбай), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովի Լիման (գյուղ, Շևչենկոյի շրջան)

Նովի Լիման (ուկրաիներեն՝ Новий Лиман), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Նովի Լիման գյուղում բնակվում էր 42 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 48,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բռնցքամարտը 2016 ամառային օլիմպիական խաղերում

2016 թ. Ամառային օլիմպիական խաղերում բռնցքամարտի մրցումներն անցկացվել են օգոստոսի 6-ից 21-ը։ Մրցումներին մասնակցում էին 286 բռնցքամարտիկներ (250 տղամարդ և 36 կին), ովքեր խաղարկում էին մեդալների 13 հավաքածու, որոնցից 10-ը` տղամարդիկ։ Յուրաքանչյուր քաշային կարգում երկիրը ներկայացնում էր միայն մեկ մարզիկ։
Ուզբեկստանը ներկայացնող բռնցքամարտիկը մինչև 49 կգ քաշային կարգում նվաճելով ոսկե մեդալը, ճանաչվեց որպես մրցաշարի տեխնիկապես առավել ուժեղ բռնցքամարտիկ և ստացավ Վալ Բարկերի գավաթը։


== Մեդալներ ==


=== Ընդհանուր հաշվարկ ===


=== Մեդալակիրներ ===


==== Տղամարդիկ ====


==== Կանայք ====


== Հետաքրքիր Փաստեր ==
4 օլիմպիադա անընդմեջ մինչև 69 կգ քաշային կարգում ոսկե մեդալներ են կարողանում նվաճել Ղազախստանը ներկայացնող մարզիկները. Բախտիյար Արտաև (2004թ. Աթենք), Բակիտ Սարսեկբաև (2008թ. Պեկին), Սերիկ Սապիև (2012թ. Լոնդոն), Դանիյար Ելեուսինով (2016թ. Ռիո դե Ժանեյրո)։


== Ծանոթագրություններ ==


== Հղումներ ==
Բռնցքամարտը Archived 2015-11-16 at the Wayback Machine. 2016թ. ամառային օլիմպիական խաղերի պաշտոնական կայքում (անգլ.) (ֆր.) (պորտ.) (իսպ.)
Թիվի (այլ կիրառումներ)

Թիվի, կարող է վերաբերել՝

Թիվի - գյուղ Վրաստանի Կախեթի մարզում՝ Ղվարելի շրջանում
Թիվի - գետակ Արաքսի ավազանում՝ նրա ձախակողմյան վտակ Գիլան գետի օժանդակը